text: কংগ্রেস আরোপিত জরুরি অবস্থার ৪৫তম বর্ষপূর্তিতে টুইট মোদীর , modi tweeted on the 45th anniversary of congress imposed state of emergency - Bengali Oneindia
  45 min ago ওয়াশিংটনে পৌঁছলেন মোদী, ভারতীয়দের উষ্ণ অভ্যর্থনায় আপ্লুত প্রধানমন্ত্রী
  | Updated: Thu, Jun 25, 2020, 19:07 [IST]
  আবারও সত্তরের দশকে কংগ্রেস আরোপিত জরুরী অবস্থার বিরুদ্ধে আওয়াজ তুললেন প্রধানমন্ত্রী নরেন্দ্র মোদী। সেই সময় যে সমস্ত মানুষেরা কংগ্রেসের জরুরী অবস্থার বিরোধিতা করেছিলেন এদিন ফের তাদের উদ্দেশ্যে শ্রদ্ধা নিবেদন করতে দেখা গেল প্রধানমন্ত্রী নরেন্দ্র মোদীকে। সেই সময় ওই সঙ্কট-কালীন অবস্থায় দেশের গণতান্ত্রিক ভাবধারা বজায় রাখতে যারা সংগ্রাম করেছিলেন তাদেরও কুর্নিশ জানান তিনি।
  এদিকে ১৯৭৫ সালে ২৫শে জুন গোটা দেশে জরুরি অবস্থা জারি করে তৎকালীন প্রধানমন্ত্রী ইন্দিরা গান্ধীর নেতৃত্বাধীন কংগ্রেস সরকার। এই প্রসঙ্গে বৃহস্পতিবার নরেন্দ্র মোদীকে একটি টুইটও করতে দেখা যায়। ওই টুইটে মোদী লেখেন, " এখন থেকে ঠিক ৪৫ বছর আগে দেশে জরুরি অবস্থা জারি করা হয়েছিল। সেই সময় গণতন্ত্র রক্ষার জন্য যারা সংগ্রাম করেছিলেন, নির্যাতনের শিকার হয়েছিলেন আমি তাদের সকলকে সেলাম জানাই। দেশ কখনওই তাদের ত্যাগকে ভুলতে পারবে না। "
  এদিন মোদী তাঁর টুইট বার্তায় জরুরি অবস্থা নিয়ে গত বছরের একটি মান কি বাতের পর্বও শেয়ার করেন। এদিকে লাদাখ সীমান্তের প্রকৃত নিয়ন্ত্রণ রেখার কাছে গালওয়ানে ভারত-চিন সেনা সংঘর্ষের পর থেকেই মোদী সরকারের ব্যর্থতা তুলে ধরতে মাঠে নামে কংগ্রেস। চিনা আগ্রাসন ঠেকাতে মোদী সরকার আদপেই কতটা ব্যর্থ তা নিয়েও একাধিকবার তোপ দাগেন কংগ্রেস নতা রাহুল গান্ধী। ওয়াকিবহাল মহলের ধারণা কংগ্রেসকে পাল্টা চাপে রাখতেই বর্তমানে কংগ্রেসকে ৭৫-র জরুরী অবস্থা স্মরণ করিয়ে দিতে চাইলেন মোদী।
  indira gandhi congress bjp narendra modi ইন্দিরা গান্ধী কংগ্রেস বিজেপি নরেন্দ্র মোদী জরুরি অবস্থা politics